**П Р О Г Р А М А**

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**„КУЛТУРНО ПРЕДПРИЕМАЧЕСТВО, НАСЛЕДСТВО**

**И СЪТРУДНИЧЕСТВО“**

**ПОКАНА ЗА НAБИРАНЕ НА ПРОЕКТНИ ПРЕДЛОЖЕНИЯ**

**ПО РЕЗУЛТАТ 2**

**„ПОДОБРЕН ДОСТЪП ДО КУЛТУРА И ИЗКУСТВА“**

Днес, 02 септември 2019 г., Министерството на културата обяви покана за нaбиране на проектни предложения по Резултат 2 „Подобрен достъп до култура и изкуства“ по Програма „Културно предприемачество, наследство и сътрудничество“, финансирана по Финансовия механизъм на Европейското икономическо пространство 2014-2021 г.

Ще бъдат подкрепени проекти, които създават ново културно съдържание чрез организирането на фестивали, представления, пътуващи постановки, изложби, културни маршрути и др., които целят привличането и развитието на нови публики и разширяват обхвата на културната дейност както на местно, така и на регионално ниво.

Предвидените средства за финансиране по първата покана са **1 582 353 евро**. Минималният размер на безвъзмездната финансова помощ за проект е **50 000 евро**, максималният – **200 000 евро**.

Крайният срок за подаване на проектни предложения е 10**.01.2019 г.**

Насоките за кандидатстване и съпътстващата документация са публикувани в Информационната система за управление и наблюдение на средства от ЕС (ИСУН 2020) на следния адрес <https://eumis2020.government.bg/bg/s/Procedure/Info/edb6005c-2b48-4e1f-9a8c-cc5f97d8cce2>

Повече за Програма PA 14 „Културно предприемачество, наследство и сътрудничество“ **[тук](https://www.eeagrants.bg/programi/kultura/novini/obshha-informacziya-za-programa-ra14-%E2%80%9Ekulturno-predpriemachestvo,-nasledstvo-i-strudnichestvo%E2%80%9C)**.

**Уточнение**

Информираме Ви, че е констатиран проблем във функционалността на приложение 14 – бюджет в Европа, част от пакет документи за кандидатстване по Покана за подаване на проектни предложения по Резултат 2 „Подобрен достъп до изкуства и култура“.

Проблемът вече е отстранен. Програмният  оператор актуализира файла в системата ИСУН2020. Документът може да свалите и от **[тук](https://www.eeagrants.bg/assets/resourcefiles/1947/Annex%2014_Budget_PA14.xls)**.

Паради допусната техническа грешка във файл с наименование „Annex 1\_Financial Argumentation“  е заложена формула, която умножава клетка „Единична стойност“ с клетка  „Дейност“, вместо формулата да умножава клетка „брой“ с клетка „Единична стойност“ за да се формира „Обща стойност“. Прикачен е нов файл със същото наименование. Може да го свалите от [тук](https://www.eeagrants.bg/assets/resourcefiles/1947/utochnenie%202.12.docx).

**Разяснения по постъпили въпроси по Първа покана за набиране на проектни предложения по Резултат 2 „Подобрен достъп до изкуства и култура“ по Програма PA14 „Културно предприемачество, наследство и сътрудничество“, финансирана по Финансовия механизъм на Европейското икономическо пространство, към 23.12.2019 г. можете да видите [тук](https://www.eeagrants.bg/assets/resourcefiles/1947/Vyprosi%20i%20otgovori%20kym%2023.12.2019.pdf).**

Финансовият механизъм на Европейското икономическо пространство 2014-2021 г. предоставя средства, осигурени от Кралство Норвегия, Република Исландия и Княжество Лихтенщайн. Целта е намаляване на икономическите и социалните различия в Европа и засилване на двустранните отношения между страните-донори и страните-бенефициенти чрез финансиране на няколко приоритетни сектора, сред които култура, гражданско общество, добро управление, основни права и свободи.